HDP pê 36 wesayîtan ver bi Sîlîvre kewt rayîr. Goreyê zanayîşan Umranîye de pê bahaneya kontrolkerdişê nasnameyan Can Park de verê wesayîtan gêrîya.
Sîlîvrî de Hemsereka HDPyî ya Îstanbulî Elîfe Bulut û endamê Meclîsê HDPyî ameyî têhet. Polîsan waştêne ke kafeyêke de nasnameyanê heyetî kontrol bikerê la wekîlan destûr nêda.
Wekîlê HDPyî Faruk Gergerlîoglu, Zeynel Ozen, Musa Pîroglu û Hemserekê HDPyî yê Îstanbulî Elîfe Bulut û Zeynel Avci meydan de yê.
Mabênê polîsan û heyetî de alozîye qewimîyaye. Polîsan hêrişê kafe kerd, masayî zît kerdî û îdarekarê şaristanî dest bend kerdî. Goreyê zanayîşan ê peyênan 6 kesî ameyî destbendkerdene.
